Gulfly

fiolettbåndet gulfly
 bredbåndet gulfly
 blekt gulfly
 almegulfly
 lindegulfly

Gulfly (Xanthia spp.) er en slekt av nattfly som tilhører underfamilien Hadeninae. Fem arter forekommer i Norge, der de kan påtreffes i løvskog, hager og parker. Vanligst er fiolettbåndet gulfly (Xanthia togata).

Utseende 
Middelsstore (vingespenn 29 – 38 mm), kraftige nattfly, gule eller gulbrune på farge. Hodet og brystet er for det meste kledt med lang, gule hår. Forvingene er vanligvis noe tilspissede, gule med mer eller mindre tydelige, brune eller rødaktige, tverrbånd eller -striper. Bakvingene er blekgule til snøhvite.

Levevis 
Artene finnes helst i skog, skogkanter, hager og parker. Larvene utvikler seg på ulike busker og løvtrær, hos noen arter kryper de etter hvert ned på bakken og fullfører utviklingen sin på ulike urter. De voksne sommerfuglene flyr om natten på ettersommeren og høsten, og kommer gjerne til lys. De overvintrer som egg, larvene klekkes tidlig på våren og utvikler seg i løept av våren og forsommeren, de forpupper seg deretter i en kokong i jorden.

Systematisk inndeling / europeiske arter 
Det er nå vanlig å dele denne gruppen i to slekter, Tiliacea og Xanthia (i snever forstand)

 Ordenen sommerfugler, Lepidoptera Linnaeus, 1758
 Gruppen Glossata – Homoneura
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien Noctuoidea
 Familien nattfly, Noctuidae
 Underfamilien Hadeninae
 Stammen Xanthiini
 Slekten gulfly, Xanthia Ochsenheimer, 1816, i vid forstand
 Slekten Tiliacea
 Bredbåndet gulfly, Tiliacea aurago (Denis & Schiffermüller, 1775)
 Lindegulfly, Tiliacea citrago (Linnaeus, 1758)
 Tiliacea cypreago (Hampson, 1906)
 Tiliacea sulphurago (Denis & Schiffermüller, 1775) – finnes i Sverige
 Slekten Xanthia Ochsenheimer, 1816, i snevrere forstand
 Underslekten Cirrhia
 Xanthia (Cirrhia) austadti Oberthür, 1892
 Almegulfly, Xanthia (Cirrhia) gilvago (Denis & Schiffermüller, 1775)
 Blekt gulfly, Xanthia (Cirrhia) icteritia (Hufnagel, 1766)
 Xanthia (Cirrhia) ocellaris (Borkhausen, 1792) – finnes i våre naboland, hittil ikke funnet i Norge
 Underslekten Xanthia (i snevreste forstand)
 Fiolettbåndet gulfly, Xanthia (Xanthia) togata (Esper, 1788)

Kilder 
 Norges sommerfugler – Nattfly 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
 Nettsiden Svenska Fjärilar, med bildegalleri: 
 Fauna Europaea, utbredelsesdatabase for europeiske dyr.

Eksterne lenker 
 

Hadeninae
Sommerfugler formelt beskrevet i 1816
Dyr formelt beskrevet av Ferdinand Ochsenheimer